Der bliver lørdag rykket rundt på sendetidspunkterne for de regionale tv-nyheder. Det sker på grund af EM i håndbold.

Danmark møder som bekendt Island lørdag i håndbold, og netop på grund af EM i håndbold kommer de regionale nyheder fra TV2 Nord ikke klokken 19.30 på TV2 som vanligt. De nordjyske nyheder kan derimod ses på vores egen kanal Salto klokken 19.30, men allerede kl. 17.10 er der regionale nyheder på TV2. Udsendelsen fra TV2 Nord klokken 18.20 udgår på grund af håndbold. I morgen er vi tilbage til normal tid igen. Det vil sige, vi blænder op for de regionale nyheder søndag første gang klokken 18.15 på TV2, og så er vi klar med en længere nyhedsudsendelse klokken 19.30 igen på TV2-signalet og ligeledes på vores egen kanal Salto.